हार्ट को रखना है स्वस्थ तो लिफ्ट, गाड़ी का करें कम प्रयोग
आज के समय में लोग इतने बिजी हो गए है कि उन्हें पैदल चलने का भी टाइम नहीं मिलता। हर काम में जल्दी। ऑफिस में लिफ्ट्स का प्रयोग करते हैं या फिर इधर-उधर जाने के लिए अपनी गाडि़यों का प्रयोग करते हैं।
ऐसे में वह अपनी सेहत का बिलकुल भी ध्यान नहीं रख पा रहे हैंै। इस कारण अधिकतर लोग दिल के मरीज बनते जा रहे हैं। अगर आज के समय में लोगों को अपना हर्ट तंदुरूस्त रखना है तो पैदल चलना बहुत जरूरी है।
हार्ट ही नहीं, अन्य बीमारियों से भी दूर रह सकेंगे। यह कहना है सेक्टर-6 के डॉक्टरों ने हिदायत दी है कि लोगों को ज्यादातर पैदल चलना चाहिए। डॉक्टर का कहना है कि आज के बिजी शेड्यूल में अगर अपने आप को स्वस्थ रखने के लिए पैदल चलना बहुत जरूरी है। इससे लोगों का हर्ट भी स्वस्थ रहेगा। जिससे हर कोई दिल की बीमारियों से भी दूर रह सकेंगे।
बच्चोंसे लेकर बुजुर्गों को दिल की बीमारी: डॉक्टर्सने बताया आज के समय में बच्चे से लेकर बुजुर्गों तक को दिल की कई बीमारियां होने लगी है।
लोग अकसर दफ्तरों और मॉल्स में एलिवेटर या एस्केलेटर को ज्यादा प्रयोग करते हैं। उन्होंने बताया कि वह अपने वाहन को मंजिल से थोड़ा दूर पार्क करें, ताकि वह कुछ दूरी तक पैदल सैर कर सकें।
रात के खाने के बाद जरूर करें सैर
लोगोंको अपना बेहतर स्वास्थ्य बनाने के लिए रात के खाने के बाद भी सैर करनी बहुत जरूरी है। इसके साथ आप लंच करने के बाद अपने दफ्तर या दूसरी काम की जगह पर भी थोड़ा टहल सकते हैं। इससे आप स्वस्थ ही नहीं, आपका हार्ट भी तंदरूस्त रह सकेगा। जिससे आप हार्ट की बीमारियों से भी बच सकेंगे।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva